بسم الله الرحمن الرحيم حبيت اطرح هالموضوع عشان اعرف وجهات نظركم وابي نتناقش بكل شفافيه واللي عنده اي شي يطرحه بدون لف او دوران كلنا او اغلبنا عارف انه في منتديات اخرى تختص بالمحافظة ومن ضمنها هذا المنتدى انا طبعا ماطرحت الموضوع لجل اجرح حد ولا يهمني من فتح اول او من كان له السبق او من لديه اكبر جمهور والتنافس مشروع فأي مجال فالدنيا بس ياأخواني ملاحظتي البسيطه كل هالمنتديات تدور في نفس الدائره واللي عاد بيتميز بيتميز فشي بسيط والشكل والمضمون واحد والمواضيع تتكرر حتى الأعضاء تسجل هنا وهنا وبنفس النك حتى انا ابي اوصل لنقطه بهذي الطريقه راح ينصب جهد كل منتدى فكسب الأعضاء والسمعه و و و على حساب الشي الأساسي اللي كلنا دخلنا عشانه اللي هو (((البريمي))) والإرتقاء بأفكارنا ومطالبنا كـ سكان لهذه المحافظه العزيزه لذلك ودي اعرف شو السبب وشو اللي خلانا نفترق ومانوحد الصفوف واذا كنى نعتبرها منافسه لازم يكون هناك تنوع وابتكار مايكون (((تكراااااااار))) ادري اللي صاير صعب جدا توحده كلمه مني انا بس لانه ارتقى الى ابعد من ذلك لذلك ابي وجهات نظر كل منكم وشو هي الحلول اللي يشوفها كل واحد وبالنقاش الهادئ المتزن راح نوصل للي يرضينى نحن ع الأقل وارجوكم رجاء خاص يكون النقاش بدون تجريح لأي كان او لأي منتدى نبي كلام ناس فاهمه واعيه واللي يبي يثير المشاكل لا يكتب ولا حرف انتظر وجهات نظركم ومقترحاتكم أخوكم فيصل البادي